CELEX: 62020TN0453
Language: bg
Date: 2020-07-14 00:00:00
Title: Дело T-453/20: Жалба, подадена на 14 юли 2020 г. — KZ/Комисия

31.8.2020   
            
            
               BG
            
            
               Официален вестник на Европейския съюз
            
            
               C 287/41
            
         
      Жалба, подадена на 14 юли 2020 г. — KZ/Комисия
      (Дело T-453/20)
      (2020/C 287/61)
      Език на производството: френски
      
         Страни
      
      
         Жалбоподател: KZ (представител: N. de Montigny, адвокат)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени списъка на повишените длъжностни лица, приет с административна информация № 32-2019/14.11.2019 от 14 ноември 2019 г., доколкото в него не е посочено неговото име;
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата жалбоподателят изтъква едно-единствено основание, изведено от възражение за незаконосъобразност на Общите разпоредби за прилагане (наричани по-нататък „ОРП“) на член 45 от Правилника за длъжностните лица на Европейския съюз (наричан по-нататък „Правилника“). Жалбоподателят оспорва тълкуването на Комисията, която счита, че член 40, параграф 3 от Правилника означава, че длъжностното лице, което се намира в отпуск по лични причини на датата, на която органът по назначаването приема решението за повишаване, няма право на повишаване в рамките на приключената процедура по повишаване. Напротив, жалбоподателят сочи телеологично и систематично тълкуване на член 40, параграф 3 от Правилника и счита, че със тълкуването си Комисията нарушава правото на повишаване по смисъла на член 45 от Правилника. Според него Комисията нарушава и принципите на правна сигурност и на последователност на разпоредбите на Правилника, в рамките на които се вписват тези ОРП, принципа на равно третиране при служебното развитие в приложение на член 5, параграф 5 от Правилника. Накрая, той критикува липсата на логика и на пропорционалност на последиците, до които води прилагането на ОРП.